b'\n_START_ARTICLE_\nChiyoda\n_START_SECTION_\nKaupunkikuva ja n\xc3\xa4ht\xc3\xa4vyydet\n_START_PARAGRAPH_\nChiyoda eli sananmukaisesti "tuhannen sukupolven pelto" on saanut nimens\xc3\xa4 Edon linnalta, nykyiselt\xc3\xa4 keisarilliselta palatsilta. Alueella sijaitsee useita maan hallinnon kannalta keskeisi\xc3\xa4 rakennuksia, kuten Japanin parlamentti, Japanin p\xc3\xa4\xc3\xa4ministerin virka-asunto ja Japanin korkein oikeus. Muihin merkitt\xc3\xa4viin maamerkkeihin kuuluvat Yasukuni-jinja, Nippon Bud\xc5\x8dkan -halli ja Tokion rautatieasema. Alueella ty\xc3\xb6skentelee l\xc3\xa4hes 900\xc2\xa0000 henke\xc3\xa4 yli 36\xc2\xa0000 yrityksess\xc3\xa4.'